| CatalunyaDiari.cat





La menor de 17 anys detinguda per haver matat la seva mare a Banyoles ha reconegut els fets. Segons 'La Vanguardia', la menor ha confessat aquest mateix vespre, i ha estat detinguda al migdia pels Mossos d'Esquadra.

ATENCIÓ: Nou servei del Catalunya Diari als seus lectors. Ara t'enviem les notícies de la teva província o ciutat, totalment gratis al mòbil. Fes clic aquí i prova-ho! T'encantarà!

La presumpta matricida ha admès que va matar a la víctima, de 53 anys, amb un ganivet, tot i que ha explicat que no recordava les vegades que l'ha apunyalat, ja que el cadàver presentava diverses ferides d’arma blanca.

Segons fonts properes a la investigació, una vegada en l’escena del crim va explicar que tenia problemes en relació amb la seva mare i que estava enfadada per una discussió que havien tingut la nit anterior. Per això, admet que el dimecres al matí la va atacar amb un ganivet de cuina. L’autòpsia va concloure que la dona va morir degollada tot i que tenia diverses ferides d’arma blanca al coll.

| CatalunyaDiari

La víctima va morir degollada

La víctima de Banyoles va morir degollada, segons ha conclòs l'autòpsia que els forenses que li han fet al cos de la víctima aquest dijous a l'Institut de Medicina Legal de Girona. Segons fonts properes a la investigació, la dona de 53 anys tenia diverses ferides d'arma blanca al cos però la mortal és la del coll. A més, les ferides serien compatibles amb el ganivet de cuina trobat ensangonat a l'escena del crim.

A hores d'ara, la filla de la víctima, de 17 anys, ha confessat el crim. Els investigadors afirmen que el crim va tenir lloc dimecres al matí, fet que quadraria també amb el testimoni de veïns que van sentir crits i una baralla cap a dos quarts de deu, tal com ho ha firmat l'acusada confessa dels fets. El cos de la dona estava estès a terra al seu dormitori, als peus del llit i no duia roba. Les mateixes fonts assenyalen que al pis no hi havia accessos forçats.

A banda del ganivet, l'escena del crim també van localitzar una nota manuscrita que els Mossos d'Esquadra de la Divisió d'Investigació Criminal (DIC) de Girona atribueixen a la menor. Al text, confessa implícitament ser l'autora del crim i s'acomiada dient que té intenció de suïcidar-se situant paratges de l'entorn de Banyoles.